**Ministru kabineta noteikumu projekta**

**“Grozījumi Ministru kabineta 2015.gada 18.augusta noteikumos Nr.479 “Darbības programmas “Izaugsme un nodarbinātība” 8.2.4. specifiskā atbalsta mērķa “Nodrošināt atbalstu EQAR aģentūrai izvirzīto prasību izpildei” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Mērķis: 1) samazināt 8.2.4.specifiskā atbalsta mērķa „Nodrošināt atbalstu EQAR aģentūrai izvirzīto prasību izpildei” (turpmāk – 8.2.4.SAM) pieejamo kopējo attiecināmo finansējumu;2) pilnveidot normatīvo regulējumu.Risinājums: veikt finanšu līdzekļu pārdali no 8.2.4.SAM uz darbības programmas "Izaugsme un nodarbinātība" 8.3.6.specifiskā atbalsta mērķa "Ieviest izglītības kvalitātes monitoringa sistēmu" 8.3.6.1.pasākumu "Dalība starptautiskos pētījumos" (turpmāk – 8.3.6.1.pasākums), lai veicinātu pētījumos un zinātnē balstītu izglītības politikas un prakses attīstību un precizēt normas, kas attiecas uz projekta finansēšanas, projekta īstenošanas un vadības personāla noslodzes nosacījumiem, projektā atbalstāmajām darbībām un e-platformas izveides un attīstības izmaksu apmēru.Spēkā stāšanās laiks: noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts.Informatīvais ziņojums “Par sadarbības līguma ar Starptautisko Rekonstrukcijas un attīstības banku termiņa pagarināšanu” (Ministru kabineta 2018.gada 7.augusta sēdes protokollēmuma Nr.37 74.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Darbības programmas „Izaugsme un nodarbinātība” 8.2.4. specifiskā atbalsta mērķa “Nodrošināt atbalstu EQAR aģentūrai izvirzīto prasību izpildei” (turpmāk – 8.2.4.SAM) ietvaros nodibinājums „Akadēmiskās informācijas centrs” (turpmāk – AIC) īsteno projektu „Atbalsts EQAR aģentūrai izvirzīto prasību izpildei” (Nr. 8.2.4.0/15/I/001) (turpmāk – projekts). Projekta kopējais attiecināmais finansējums ir 1 500 000 *euro*, tai skaitā Eiropas Sociālā fonda finansējums – 1 275 000 *euro* un valsts budžeta līdzfinansējums – 225 000 *euro*. Projekta īstenošanas termiņš ir no 2016.gada 8.marta līdz 2019.gada 7.septembrim.(I) Projekta ietvaros ir izveidojies finansējuma ietaupījums vairāku projektā īstenoto darbību ietvaros, kuru īstenošana ir jau noslēgusies (pilotakreditāciju īstenošana, augstākās izglītības kvalitātes monitoringa sistēmas koncepcijas izstrāde). Iepriekš minēto projekta darbību finansējuma ietaupījums netiks izlietots citām projektā plānotajām aktivitātēm. 2018.gada 7.augustā Ministru kabinets lēma atļaut Izglītības un zinātnes ministrijai (turpmāk – IZM) pagarināt 2016.gada 23.maijā ar Starptautisko Rekonstrukcijas un attīstības banku (turpmāk – Pasaules Banka) noslēgto līgumu par maksas konsultatīvajiem pakalpojumiem (turpmāk – līgums) līdz 2018.gada 30.decembrim, lai nodrošinātu Latvijas valsts dibināto augstākās izglītības iestāžu vadītājiem mācību semināru ciklu par 2016. – 2018. gadā veiktā pētījuma[[1]](#footnote-1) rezultātā saņemto Pasaules Bankas ekspertu ieteikumu īstenošanu. Līguma termiņa pagarinājuma indikatīvās izmaksas ir 40 362 EUR (50 000 USD), kuras Ministru kabinets lēma segt no 8.3.6.1.pasākuma projekta „Dalība starptautiskos izglītības pētījumos” (Nr. 8.3.6.1/16/I/001) finanšu līdzekļiem. Vienlaikus tika atbalstīta finanšu līdzekļu pārdale līguma termiņa pagarinājuma izmaksu segšanai no 8.2.4.SAM uz 8.3.6.1.pasākumu, ņemot vērā, ka 8.3.6.1.pasākuma projekta finanšu apmērs nav pietiekams šādu mācību semināru izmaksu segšanai. Ar šiem grozījumiem vienlaikus tiek pārdalīti papildu līdzekļi no 8.2.4.SAM uz 8.3.6.1.pasākumu 21 126 *euro* apmērā Izglītības pētījumu un inovācijas centra (turpmāk – CERI) dalības maksas segšanai 2019.gadā – 5804 *euro*, 2020.gadā – 6965 *euro* un 2021.gadā – 8357 *euro* apmērā, tādējādi nodrošinot Latvijas dalību CERI programmā, kurā ir visu Ekonomiskās sadarbības un attīstības organizācijas (turpmāk – OECD) dalībvalstu (izņemot Grieķiju) nominēti pārstāvji. Dalība CERI plānota arī pēc 2021.gada, nepieciešamības gadījumā ierosinot finansējuma pārdali no 8.3.6.2.pasākuma pieejamās finanšu rezerves, savukārt pēc projekta īstenošanas beigām – to plānots finansēt no Valsts pētījumu programmas “Izglītība”. Ministru kabineta 2016. gada 26. janvāra noteikumi Nr.68 “Darbības programmas "Izaugsme un nodarbinātība" 8.3.6. specifiskā atbalsta mērķa "Ieviest izglītības kvalitātes monitoringa sistēmu" 8.3.6.1. pasākuma "Dalība starptautiskos pētījumos" īstenošanas noteikumi” tiek papildināti arī ar 6.3.apakšpunktu vienlaikus izveidojot jaunu specifisko iznākuma rādītāju – atbalstīta dalība CERI programmā – viens, ņemot vērā, ka ar grozījumiem tiek palielināts kopējais 8.3.6.1.pasākuma finansējums. Rādītājs tiks uzskatīts par sasniegtu, kad veikts 2019.gada maksājums par dalību programmā. Minētais ir līdzvērtīgs dalībai OECD Izglītības sistēmu indikatoru programmā (turpmāk – INES), kurā Latvija piedalās projekta ietvaros. Latvija ar dalību CERI programmā (1) izvērtē un ietekmē īstenoto un plānoto pētījumu saturu un metodoloģiju, gūst aktuālāko informāciju par inovācijām izglītības zinātnes jomā un izglītības pētījumos, Latvijas gadījumā īpaši akcentējot fokusu uz izglītības saturu un izglītojamo labklājību (*well-being*), (2) iesaistās CERI īstenotajos projektos un pētījumos, kas aktuāli Latvijai, kā, piemēram, Skolotāju zināšanu aptauja (*Teachers knowledge survey*), kur Latvijas eksperti piedalījās pētījuma instrumentārija izstrādē, uzsverot Latvijas izglītības politikai būtiskus aspektus, ceļot pētniecisko kapacitāti, zinātnisko publikāciju “Izglītība īsumā” (*Education at a Glance)* attīstību, kur Latvija regulāri sniedz statistikas datus OECD INES ietvaros un izmanto iegūtos datus, secinājumus nozares politikas reformu īstenošanai, u.c. pētījumi, kur Latvija gūst pieredzi, datus un secinājumus pastarpināti, piemēram, Stratēģiskā izglītības pārvaldība (*Strategic education governance*), Mērot inovācijas izglītībā (*Measuring innovation in Education*), Pētījums par sociālajām un emocionālajām prasmēm (*Study on social and emotional skills*) u.c.  (3) Latvijas delegācija piedalās ikgadējā Globālajā izglītības industrijas samitā (*Global Education Industry summit*).CERI īstenoto pētījumu rezultāti tiks izmantoti izglītības politikas plānošanā un izglītības kvalitātes monitoringa sistēmas attīstībai Latvijā. Lai sekmētu izglītības politikas pilnveidošanu, t.sk. īstenotu pierādījumos balstītas nozares politikas reformas, ir nepieciešama esošās situācijas analīze, pētījumi par ietekmējošiem faktoriem un likumsakarībām. Minēto sekmē Latvijas dalība CERI programmā, skatot Latvijai aktuālas tēmas.CERI atbalsta OECD dalībvalstis centienos veicināt zinātnē balstītu izglītības politikas un prakses attīstību. CERI darbs balstās datos un empīriskajā analīzē, kas ir pāri vienas valsts kapacitātei, nodrošinot iespēju ar dalībvalstu kopīgiem spēkiem veikt nopietnu pētniecisku darbu izglītības jomā un kalpot par diskusijas platformu starp izglītības pētniekiem un politikas plānotājiem.CERI galvenie uzdevumi ir konceptuālā un analītiskā ietvara izstrāde dažādu izaicinājumu risināšanai izglītības jomā; jaunu pētniecības instrumentu un pētījumu attīstība, pilotēšana un rezultātu novērtēšana; inovatīvo risinājumu, jaunu rīku un metožu attīstība izglītības politikai un praksei; jaunu monitoringu un novērtēšanas rīku izstrāde un aprobācija, tai skaitā, sistēmas līmenī; izglītības indikatoru attīstība; zināšanu radīšanas, izplatīšanas un izmantošanas veicināšana. Tādējādi dalība CERI programmā nodrošinās Latvijai piekļuvi aktuālākajai informācijai par inovatīvajām pieejām izglītības pētniecībā, inovāciju mērīšanu un novērtēšanu, kas uzlabojušas izglītības kvalitāti pētījumos ietvertajās valstīs, un kvalitātes uzraudzībā, iegūstot plašāku informāciju Latvijas izglītības kvalitātes monitoringa procesu un indikatoru izveidei, stiprinot 8.3.6.2.pasākumā iesaistīto ekspertu analītisko kapacitāti, tajā skaitā piedaloties CERI rīkotajās konferencēs un semināros, vienlaikus pārņemot labās prakses piemērus nacionālo pētījumu metodoloģiju izstrādē, kas sekmēs izglītības kvalitātes monitoringa sistēmas attīstību Latvijā. Papildus dalība CERI nodrošinās Latvijai iespēju nākotnē iesaistīties sev aktuālos un svarīgos pētījumos, kas ir papildus saistības un ir izvērtējamas atsevišķi, tādējādi projekta ietvaros netiek plānotas (pētījumi varētu tikt finansēti gan no augstāko izglītības iestāžu, gan pašvaldību, gan arī Izglītības un zinātnes ministrijas puses).Līdzekļu pārdale no 8.2.4.SAM uz 8.3.6.1.pasākumu ir saturiski atbilstoša un nerada risku ne darbības programmas “Izaugsme un nodarbinātība” snieguma ietvara rādītāju, ne 2023. gadā sasniedzamo finanšu, iznākuma un rezultātu rādītāju sasniegšanai.Ievērojot minēto, noteikumu projekts paredz samazināt 8.2.4.SAM pieejamo Eiropas Sociālā fonda finansējumu par 52 265 *euro*. (II) Vienlaikus tiek precizēts noteikumu Nr.479 20.punkts par projekta īstenošanas un vadības personāla noslodzi projektā atbilstoši Finanšu ministrijas vadlīniju Nr.2.1. „Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” (turpmāk – vadlīnijas)[[2]](#footnote-2) 15.1.apakšpunktam, kas nosaka, ka nosacījums “vismaz 30% no normālā darba laika strādā ar projektu” attiecas tikai uz daļlaika izmaksu attiecināšanas principu, nevis arī uz nepilnu darba laiku, kā tas ir esošajā punkta redakcijā. Ja projektā tiek strādāts normālais vai nepilns darba laiks, tas nozīmē, ka 100% no darba laika tiek veltīts darbam ar projektu neatkarīgi no nepilna darba laika (arī strādājot 0,2 darba laiku tiek veikts 100% darbs ar projektu). Precizēta arī 20.punkta ievaddaļa atbilstoši vadlīniju 15.23.apakšpunktam, kas paredz, ka darba laika uzskaiti par veiktajām funkcijām jānodrošina tikai daļlaika gadījumā. Papildus tiek paredzēta iespēja, ka projekta vadības un īstenošanas personālam, kas nodarbināts projektā saskaņā ar daļlaika attiecināmības principu, slodze projektā var būt arī mazāka par 30% no normālā darba laika. Tādā gadījumā atlīdzības izmaksas veic saskaņā ar finansējuma saņēmēja un sadarbības partnera atalgojuma politikā noteikto stundas atlīdzības likmi, ņemot vērā projektā nostrādāto stundu skaitu. Tiešajās attiecināmajās personāla atlīdzības izmaksās iekļauj darbinieka darba algu un valsts sociālās apdrošināšanas obligātās iemaksas no apliekamajām attiecināmajām izmaksām, bet neiekļauj normatīvajos aktos darba tiesību un atlīdzības jomā noteiktās piemaksas un sociālo garantiju izmaksas. (III) Noteikumu projekts paredz paplašināt sadarbības partnera – Augstākās izglītības padomes iesaisti atbalstāmo darbību īstenošanā, turpmāk paredzot Augstākās izglītības padomi iesaistīt arī e-platformas funkcionalitātes izvērtēšanā, dokumentu aprites un datu uzkrāšanas testēšanā, priekšlikumu izstrādē studiju programmu licencēšanas kārtības, augstākās izglītības institūciju un studiju virzienu akreditācijas normatīvās bāzes, procesa un  vērtēšanas kritēriju pilnveidei, kā arī komunikācijas un informatīvo līdzekļu attīstībā, ņemot vērā, ka Augstākās izglītības padome lemj par augstskolu un koledžu akreditāciju, kā arī ievērojot Augstākās izglītības padomes lomu augstākajā izglītībā un uzkrāto pieredzi. (IV) Noteikumu projekts nosaka, ka finansējuma saņēmējam avansa un starpposma maksājumu kopsumma var būt 100 procenti no projektam piešķirtā Eiropas Sociālā fonda finansējuma un valsts budžeta līdzfinansējuma kopsummas. Ņemot vērā, ka Ministru kabineta 2015.gada 17.marta noteikumu Nr.130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” 20.punktā ir veikti grozījumi 2016.gada 11.oktobrī, arī noteikumos Nr.479 var veikt grozījumus attiecībā uz avansa un starpposma maksājumu kopsummas apmēra palielināšanu līdz 100%, jo finansējuma saņēmējs ir nodibinājums, kurš projektu īsteno tam deleģēto valsts pārvaldes uzdevumu ietvaros. Saskaņā ar Augstskolu likumā ietverto regulējumu AIC organizē: augstskolu un koledžu akreditāciju (9.pants), studiju programmu licencēšanu (55.2 pants), kā arī studiju virzienu akreditāciju (55.3 pants). Arī pēc grozījumu Augstskolu likumā spēkā stāšanās 2019.gada 1.janvārī AIC turpinās īstenot minētos uzdevumus. (V) Noteikumu projekts no atbalstāmajām darbībām svītro augstākās izglītības ārējās kvalitātes nodrošināšanas sistēmas ārējā novērtējuma veikšanu. AIC 2018. gada jūnijā ir saņēmis Eiropas augstākās izglītības kvalitātes nodrošināšanas asociācijas (ENQA) ekspertu ārējo novērtējumu un ir iesniedzis pieteikumu reģistrācijai Eiropas augstākās izglītības kvalitātes nodrošināšanas reģistram (EQAR), līdz ar to esošā augstākās izglītības kvalitātes novērtēšanas sistēma jau ir novērtēta (noteikumu Nr.479 17.1.5.apakšpunktā minētās atbalstāmās darbības ietvaros). Šobrīd tiek veiktas izmaiņas esošajā sistēmā, jo 2018. gada 21. jūnijā ir pieņemti Augstskolu likuma grozījumi (stāsies spēkā 2019. gada 1. janvārī), kas paredz jaunu Ministru kabineta noteikumu izstrādi saistībā ar akreditāciju un licencēšanu. Rezultējoši tiks no jauna izstrādātas AIC vadlīnijas un metodikas. Līdz ar to jaunā sistēma, kas būtu vērtējama, vēl nav pilnībā izveidota un nav uzsākusi savu darbību. Tādējādi esošā projekta ietvaros jauno sistēmu nav iespējams izvērtēt, ņemot vērā projekta ieviešanai paredzēto laiku. Turklāt AIC kļūstot par EQAR aģentūru, institūcija un akreditācijas sistēma turpmāk tiks regulāri vērtēta attiecībā uz atbilstību standartiem un vadlīnijām kvalitātes nodrošināšanai Eiropas Augstākās izglītības telpā *(European Standards and Guidelines for Quality Assurance – ESG)*. Ievērojot iepriekš minēto, IZM un AIC ieskatā šobrīd nav lietderīgi veikt vēl vienu izvērtējumu. Atbalstāmās darbības neīstenošana nerada risku 8.2.4.SAM mērķa un uzraudzības rādītāju sasniegšanai.(VI) Noteikumu projekts palielina e-platformas izveides un attīstības izmaksu apmēru par 80 000 *euro*. Šobrīd noteikumi Nr.479 paredz ierobežojumu e-platformas izveides un attīstības izmaksām 100 000 *euro* apmērā. Saskaņā ar AIC noslēgto līgumu e-platformas izveides izmaksas ir 71 027 *euro* (ieskaitot pievienotās vērtības nodokli). Lai izvērtētu e-platformas atbilstību drošai datu apstrādei, tika noslēgts līgums par drošības testa veikšanu e-platformai (līgumcena ieskaitot pievienotās vērtības nodokli – 7260 *euro)*. Papildus minētajam testam būs nepieciešams atkārtots e-platformas drošības tests, kad tiks nodrošināta e-platformas pilnīga sasaiste (datu plūsma) ar valsts izglītības informācijas sistēmu. Šāda testa veikšanas paredzamā līgumcena būs līdz 10 000 *euro* (ieskaitot pievienotās vērtības nodokli). Līdz ar to šobrīd e-platformas pilnveidošanas darbiem atlikušais finansējums ir indikatīvi 11 713 *euro*, kas nav pietiekams visiem attīstības un pilnveidošanas darbiem. AIC jau šobrīd ir identificējis e-platformas attīstības darbus, kā arī ir jāveic e-platformas pielāgošana jaunajam tiesiskajam regulējumam kontekstā ar 2018.gada 21.jūnijā pieņemtajiem Augstskolu likuma grozījumiem, kas stāsies spēkā 2019.gada 1.janvārī, kā arī Ministru kabineta noteikumiem saistībā ar akreditāciju un licencēšanu, kā rezultātā tiks mainītas gan vērtēšanas metodikas, gan vērtēšanas kritēriji un citi aspekti. Bez e-platformas pielāgojumiem jaunajam tiesiskajam regulējumam nebūs iespējams veikt akreditācijas procesu, lietojot e-platformu. Pēc AIC sniegtās informācijas e-platformas attīstības darbiem būtu nepieciešams indikatīvi 74 800 *euro*, t.sk.: (1) izmaiņām, kas saistītas ar normatīvo aktu grozījumiem un jaunu kārtību: 25 000 *euro*; (2) pilnveidojumiem, kas skar e-platformas lietotājus – augstākās izglītības institūcijas: 12 800 *euro*; (3) pilnveidojumiem, kas skar e-platformas lietotājus – ekspertus: 12 000 *euro*; (4) pilnveidojumiem, kas skar e-platformas AIC lietotājus/koordinatorus: 25 000 *euro*. Papildus iepriekš minētajam, AIC ieskatā būtu lietderīgi veikt arī akreditācijas un licencēšanas procesa simulāciju ar mērķi notestēt e-platformu darbībā. Strādājot ar akreditācijas un licencēšanas procesu nodrošināšanu e-platformā, kā ļoti būtisku faktoru augstskolu un koledžu pārstāvji ir uzsvēruši e-platformas funkcionalitāti praksē, procesu modelēšanu un simulēšanu (iesaistot visas puses – augstskolas/koledžas, ekspertus, AIC) pirms pilnīgas pārejas uz darbu e-vidē. Ņemot vērā, ka akreditācijas un licencēšanas rezultātā tiek pieņemts lēmums atbilstoši Administratīvā procesa likumam, e-platformas funkcionalitātes nepilnības var radīt negatīvās juridiskās sekas. Simulācija ļaus novērst tādas nepilnības, kas nav pamanāmas un/vai definējamas testa vidē un ir atklājamas tikai ar praktisko darbību simulēšanu, veicot pilna cikla darbības. Nākamais studiju virzienu akreditācijas cikls sāksies 2020.gadā, tādējādi ir būtiski projekta īstenošanas laikā nodrošināt e-platformas veiksmīgu funkcionēšanu. Indikatīvi paredzamo izmaksu apjoms ir 29 000 *euro* (ieskaitot pievienotās vērtības nodokli). Simulācijas izmaksas veido ekspertu un speciālistu darbs simulācijas īstenošanā. Ir plānots veikt simulāciju trīs procedūrām – studiju virziena akreditācijai, studiju programmas licencēšanai un augstākās izglītības institūcijas akreditācijai. Simulācijā paredzēta vismaz trīs augstākās izglītības institūciju iesaiste. Plānota 15 ekspertu iesaiste (5 studiju virziena novērtēšanai, 3 studiju programmu licencēšanai un 7 augstākās izglītības institūcijas akreditācijai), no kuriem vismaz 4 ir ārvalstu eksperti. Simulācijas procesā būs jānodrošina arī koordinatoru darbs, visu darbību izpilde un rekomendāciju (ar pamatojumu) sagatavošana. Visu paredzēto darbu veikšanai tiks ievērota iepirkuma procedūra, līdz ar to precīzas izmaksas būs zināmas tikai pēc iepirkumu procedūru veikšanas. AIC pirms iepirkumu procedūru uzsākšanas izvērtēs attīstības un pilnveidošanas darbu prioritātes.Ņemot vērā iepriekš minēto, būtu nepieciešams palielināt e-platformas izstrādei un attīstībai pieļaujamo summu līdz 180 000 *euro*. E-platformas izveides un attīstības izmaksu palielinājums tiks segts, pārdalot finansējumu no citām projekta budžeta izmaksu pozīcijām, kurās ir radies ietaupījums un finansējums pilnībā netiks izlietots, kā arī no plānotā finansējuma atbalstāmajai darbībai „augstākās izglītības ārējās kvalitātes nodrošināšanas sistēmas ārējā novērtējuma veikšana”, kuru vairs nav plānots īstenot. |
| 3. | Projekta izstrādē iesaistītās institūcijas | Noteikumu projekts šo jomu neskar. |
| 4. | Cita informācija | Noteikumu projektam būs pozitīva ietekme uz īstenošanā esošo 8.2.4.SAM projektu, ņemot vērā, ka noteikumu projekts pilnveido normas, kas attiecas uz projekta finansēšanas, projekta īstenošanas un vadības personāla noslodzes nosacījumiem, projektā atbalstāmajām darbībām un palielina e-platformas izveides un attīstības izmaksu apmēra ierobežojumu. Līdz ar to līdz projekta īstenošanas beigām būs iespēja lielākā apmērā izmantot projekta finansējumu projektā plānotajām darbībām. Savukārt kopējā finansējuma apmēra samazinājums projektam neietekmēs projekta īstenošanu, ņemot vērā, ka projekta ietvaros ir izveidojies finansējuma ietaupījums. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi – IZM, sadarbības iestādi – CFLA, 8.2.4.SAM finansējuma saņēmēju – AIC un 8.3.6.1.pasākuma finansējuma saņēmēju  – IZM. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta noteikumu tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | N/A | N/A | N/A | N/A |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar noteikumu projektu 8.2.4.SAM pieejamais kopējais attiecināmais finansējums ir 1 438 512 *euro*, tai skaitā Eiropas Sociālā fonda finansējums 1 222 735 *euro* un valsts budžeta finansējums 215 777 *euro*.Kopējā finansējuma sadalījums pa gadiem, ievērojot 8.2.4.SAM projekta īstenošanas termiņu: 2016.gadā 90 785,93 *euro*, 2017.gadā 410 343,96 *euro*, 2018.gadā 423 276,24 *euro*, 2019.gadā 514 105,87 *euro*.Finansējuma sadalījums 2018. un 2019.gadam norādīts indikatīvi un var tikt precizēts, ņemot vērā faktiski izlietoto finansējumu.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav. |

|  |
| --- |
| **IV.** **Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodrošinātu nepieciešamā finansējuma pārdali no projekta Nr. 8.2.4.0/15/I/0018.2.4. „Atbalsts EQAR aģentūrai izvirzīto prasību izpildei” uz projektu Nr. 8.3.6.1/16/I/001“Dalība starptautiskos izglītības pētījumos”, jāveic grozījumi Ministru kabineta 2016. gada 26. janvāra noteikumos Nr.68 “Darbības programmas "Izaugsme un nodarbinātība" 8.3.6. specifiskā atbalsta mērķa "Ieviest izglītības kvalitātes monitoringa sistēmu" 8.3.6.1. pasākuma "Dalība starptautiskos pētījumos" īstenošanas noteikumi”. |
| 2. | Atbildīgā institūcija | IZM. |
| 3. | Cita informācija | Noteikumu projekts tiks virzīts izskatīšanai Ministru kabineta sēdē vienlaicīgi ar anotācijas IV.sadaļas 1.punktā minēto saistīto Ministru kabineta noteikumu grozījumu projektu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts ievietots IZM tīmekļvietnē. |
| 2. | Sabiedrības līdzdalība projekta izstrādē | Noteikumu projekts 2018. gada  26.septembrī ievietots IZM tīmekļvietnē (http://www.izm.gov.lv/lv/es-strukturfondi/2014-2020/normativo-aktu-un-nosacijumu-projekti/3139-grozijumu-projekts-sam-8-2-4-8-6-3-1), aicinot sabiedrības pārstāvjus līdz š.g. 3.oktobrim rakstiski sniegt viedokli par noteikumu projektu tā izstrādes stadijā – nosūtot elektroniski uz e-pastu: pasts@izm.gov.lv, esf@izm.gov.lv. |
| 3. | Sabiedrības līdzdalības rezultāti | AIC izteiktie priekšlikumi tika analizēti un ir iestrādāti noteikumu projektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM, CFLA, AIC. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nepieciešami grozījumi finansējuma saņēmēja noslēgtajā līgumā par projekta īstenošanu ar CFLA.  |

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

|  |  |
| --- | --- |
|  |  |

Kalva 67047941

Inese.Kalva@izm.gov.lv

1. Aktuālā informācija par pētījuma gaitu, semināru materiāli un saņemtie ziņojumi: <http://www.izm.gov.lv/lv/izglitiba/augstaka-izglitiba/petijums-augstakas-izglitibas-parvaldibas-efektivizacijai> [↑](#footnote-ref-1)
2. Vadlīnijas apstiprinātas 11.07.2017., pastāvīgi tiek aktualizētas.

Pieejamas: http://esfondi.lv/upload/00-vadlinijas/2-1--attiecinamibas-vadlinijas\_2014-2020.pdf [↑](#footnote-ref-2)